b"\n_START_ARTICLE_\nSydsudans flag\n_START_PARAGRAPH_\nSydsudans flag blev vedtaget ved indg\xc3\xa5elsen af Naivashaaftalen, der endte den 2. sudanske borgerkrig. Flaget benyttedes tidligere som flaget for Sudan People's Liberation Army/Movement.\n_START_SECTION_\nBeskrivelse\n_START_PARAGRAPH_\nFlaget minder meget om Kenyas flag med till\xc3\xa6g af en bl\xc3\xa5 trekant og en guldstjerne ved flagstangen. Farverne skal repr\xc3\xa6sentere det sydsudanesiske folk (sort), fred (hvidt), blodet udgydt for friheden (r\xc3\xb8dt), landet (gr\xc3\xb8nt) og Nilens vand (bl\xc3\xa5t); den gyldne stjerne, Betlehemsstjernen, repr\xc3\xa6senterer enheden af Sydsudans stater."